
ag-uuma ug mamumuo sa 


umahan nga gigapos sa mahimuslanong bayolenteng sistema 
sulod sa gatusan ka katuigan ang padayong gidaot. Ang kusga- 
non nila nga panawagan para sa hustisya, kagawasan ug ka- 
lingkawasan naglanug-lanog sa isla ug sa tibuok Pilipinas. 


Sukad sa pagmasaker sa 
siyam ka mag-uuma-ma- 
mumuo sa umahan sa Sa- 
gay City niadtong Oktubre 
20, 2018 sa mga kamot sa 
pwersa sa Armed Forces of 
the Philippines (AFP) ug Phi- 
lippine National Police PNP), 
ang halapad, pinaka-wala'y 
kaluoy, dili maki-angayon 
ug mahimuslanon nga gu- 


bat nagpakuyanap og ka- 
daut sa panginabuhian sa 
katawhan sa Negros, dag- 
hang Negrosanon ang na- 
pagan. Ang wala'y hunong 
nga pagdagayday sa dugo 
gikan sa kalawasan sa mga 
biktima sinyales sa umaabot 
nga kalisdanan. 

Ang reaksyunaryong esta- 
do nga gidumalaan sa nag- 


haring hut-ong sa mga dag- 
kong kumprador ug agalong 
yutaan ug kasamtangang 
girepresentahan sa pasis- 
tang diktador nga si Rodrigo 
Duterte desidido sa pagpu- 
kan sa bugtong pwersang 
nakigbisog nga babag sa 
iyang pagpatuman og na- 
sudnon nga balaod militar. 
Sa Negros, ang paggukod 


(crackdown) sa dayag nga 
demokratikong kalihukan 
nakaab-ot og mas taas nga 
ang-ang human gigamit sa 
mga pwersa sa estado ang 
“kontra-insurhensiya” isip ra- 
son para i-reyd ang mga bu- 
hatan sa mga progresibong 
organisasyon ug panima- 
lay sa mga giilang aktibista. 
Dugay nang napamatud-an 
nga ang pagpanglupig ug 
pasismo samtang nagsab- 
wag og kahadlok ug kalisang 
naka-agni usab sa diwang 
makigbisugon sa katawhang 
Pilipino. 

Wala kita'y laing padulo- 
ngan kundili ang pag-isa sa 
bandera sa maki-angayon 
nga gubat sa katawhan! Ki- 
ni mao lamang ang bugtong 
bandera sa atong kalingka- 
wasan gikan sa gatusan ka 
tuig nga panamastamas! 
Kini ang pinakabantogang 
tahas sa katawhang Neg- 
rosanon aron ma-isugong 
dal-on paabante ang ilang 
pakigbisog para sa hustisya 
ug kagawasan. 

Gipanganlan sa mga si- 
yentistang pangkatilingban 
ang isla sa Negros isip nag- 
bukal nga bulkang sosyal tu- 
ngod sa hilabihang dili ma- 
ki-angayon nga kahimtang 
sa ilang kinabuhi. Dinuyugan 
sa Joint Campaign Plan Ka- 
panatagan sa AFP ug PNP, 
lakip na ang Executive Or- 
der 70 ug Memorandum Or- 
der 32 ug ang kahambogan 
sa AFP/PNP, ang umaabot 
nga pagbuto sa bulkan so- 
syal mapadayag sa gamha- 
nan nga gubat sa katawhan 
isip kongkretong dagway 
sa kuyanap nga rebolusyo- 
naryong pagsukol batok sa 
tumang pagpanlupig ug 
pagpanghimulos nga ilang 
gi-agwanta. 

Ang nagharing hut-ong nga 
mga haciendero ug dagkong 
kumprador/magpatigayon 
ug ang ilang suluguon nga 
AFP/PNP sa isla nagpakita sa 

ilang pinakamaharihari-ung 
pagpanlingla. 8 Nagpaka-a- 
ron-ingnon nga nanawagan 
og kalinaw apan naglunsad 
sa wala'y kaluoy ug pinaka- 
brutal nga gubat, nga nipa- 
tay sa daghang mag-uuma 
ug mamumuo sa umahan, 
mga abugado ug lokal nga 
opisyal sa gobyerno nga il- 
ang gidudahan nga nagsim- 
patiya sa maki-angayong 
kawsa sa rebolusyonaryong 
kalihukan. 

Kinopya gikan sa ilang la- 
baw ug agalon nga si Rod- 
rigo Duterte, sila BGen. Eric 
Vinoya sa Joint Task Force - 
Negros ug 3rd Infantry Divisi- 
on sa Philippine Army, BGen. 
Benedict Arevalo ug Col. Noel 
Baluyan sa 303rd ug 302nd 
Brigade, ug si PBGen. Rene 
Pamuspusan ug PBGen. Va- 
leriano de Leon, mga Regio- 
nal Police Director sa Wes- 
tern ug Central Visayas ang 
mga nagharing despotikong 
suluguon ug ipokrito sa Neg- 
ros! 

Giduso nila ang localized 
peace talks, gipanghambog 
ang ilang dakong pondo pa- 
ra sa Enhanced Comprehen- 
sive Local Integration Prog- 
ram (E-CLIP) ug gidemanda 
ang pagsurender sa mga 
rebolusyonaryong pwersa 
apan wala'y gikuptan nga 
malahutayong solusyon 
sa mga ugat sa armadong 
komplikto! Ang localized 
peace talks wala nag-ila sa 
nasudnong kinaiya sa mga 
sosyo-ekonomiko ug puliti- 
kanhong suliran nga giatu- 
bang sa katawhang Pilipin- 
hon. 

Ang ilang bersyon sa ka- 
linaw ang hingpit nga pag- 
surender sa mga rebolu- 
syonaryong pwersa. Ilang 
gibasura ang burador sa 
Comprehensive Agreement 
on Socio-Economic Reforms 
(CASER) nga unang gihisgu- 
tan sa niaging peace nego- 
tiating panels sa Gobyerno 


Wala kita'y laing padulo- 
ngan kundili ang pag-isa sa 
bandera sa maki-angayon 
nga gubat sa katawhan! 
Kini mao lamang ang bug- 
tong bandera sa atong 
kalingkawasan gikan sa 
gatusan ka tuig nga pa- 
namastamas! Kini ang 
pinakabantogang tahas sa 
katawhang Negrosanon 
aron ma-isugong dal-on 
paabante ang ilang pakig- 
bisog para sa hustisya ug 
kagawasan. 

Nagapasalamat ang istap 
sa Ang Paghimakas sa mga 
kontribusyon nga nahi- 
mong madaugon kini nga 
isyu. Sa pagpalambo sa 
atong Ang Paghimakas, gi- 
lauman nga ang tanang 
mga tigbasa padayon 
nga motampo og mga 
balita, piktyur, istorya ug 
ubang pang mga sinulat. 
Nangayo kami sa inyong 
mga suhestyon ug ko- 
mentaryo unsaon pa gyud 
kini mapalambo. 


63 angpaghimakas@yahoo.com 


Ej facebook.com/ang.paghimakas.58 


W angpaghimakas.wordpress.com 


NOBYEMBRE 22, 2019 


sa Republika sa Pilipinas ug 
sa National Democratic Front 
of the Philippines (GRP-ND- 
FP). Ang kaniadto Lt. Gen. 
Carlito Galvez nga sa kasam- 
tangan Presidential Peace 
Adviser maoy nangulo sa 
GRP war panel. Sila arogan- 
te ug dili makatarunganon 
sa negosasyon pangkali- 
naw samtang gipangpama- 
tay ang mga wala'y yutang 
mag-uuma ug mamumuo 
sa umahan, ug dayun iba- 
sul ug ipahid ang pagpatay 
ngadto sa NPA ug gani bisan 
ngadto sa mga militante ug 
progresibong organisasyon! 
Dili hikalimtan sa kasaysa- 
yan ang mga tigpatay ug 
berdugo! Ang kawad-on sa 
yuta ug kagutom sa isla sa 
Negros nagkagrabe dinuyu- 
gan sa kawala'y kaluoy nga 
mga reaksyunaryong ma- 
lupigon ug mapanamas- 
tamason lakip na ang ilang 
mga alipores, ang AFP/PNP 
ug ang Citizen Armed Force 
Geographical Unit (CAFGU). 
Ang Communist Party of 
the Philippines (CPP) sa Neg- 
ros, ang New People's Army 
(NPA) ug ang NDFP nagpa- 
dayag sa ilang kaablihon sa 
peace talks nga muhatag 
og kasulbaran sa mga ugat 
sa armadong komplikto. Ang 
mga mainantuson nga pa- 
ningkamot sa mga milabay 


nga GRP-NDFP peace panel 
nakamugna sa Comprehen- 
sive Agreement on Repect 
for Human Rights and Inter- 
national Humanitarian Law 
(CARHRIHL) ug nakahimo na 
og unang mga tikang alang 
sa deliberasyon sa ilang tag- 
sa-tagsa nga mga burador 
sa CASER. Ang pagbalik sa 
panaghisgut-hisgot nga na- 
ka-base sa nasabutan nga 
mga prinsipyo usa ka hina- 
naling katuyuan. 

Among gipanawagan sa 
tanang B'Negrosanon nga 
mahigugma-on sa kalinaw 
ug tanang Pilipino nga nag- 
handum sa tinuod nga kali- 
naw nga mag-organisa og 
mga pampublikong panag- 
hisgut, mga serye sa lektyur, 
halapad nga mga diskusyon 
tali sa pundok sa mga nego- 
syante, sa mga eskwelahan, 
sa medya, mga taga-sim- 
bahan ug mga propesyunal 
aron mapalaluman ang il- 
ang pagsabot ug, isip resul- 
ta, moduso sa pagpatuman 
sa CARHRIHL ug pagpinali- 
sa sa burador sa CASER sa 
miaging mga negosyador 
sa GRP ug NDFP. Ang burador 
sa CASER usa sa mga ya- 
be sa tinuod, maki-angayon 
ug malahutayong kalinaw 
sa isla sa Negros ug sa tibu- 
ok Pilipinas. Ang ubang tipo 
sa mini ug pakarong-ingnon 


nga pagpanday sa kalinaw 
dili makalingla sa rebolusyo- 
naryong pwersa sa isla aron 
mo-surender. 

Ato usab gipanawagan 
ang ubang nalamdagang 
elemento sa AFP, PNP ug CAF- 
GU nga balibaran ang mga 
dili tawhanong kamanduan 
gikan sa inyong mga pasista 
ug mersenaryong opisyales. 
Mayoriya kaninyo gikan sa 
han-ay sa mga nilupigan ug 
gihimuslan sa atong katiling- 
ban. Ayaw og patuo sa mga 
uhaw sa dugo ug hangul sa 
gubat nga mga opisyal, da- 
ko ang among paglaum nga 
sa umaabot inyong pili-on 
ang pagsukol sa inyohang 
mga tiranikong agalon aron 
inyong tinuoray nga maala- 
garan ang katawhang Pilipi- 
no. 

Bisan unsang klase sa task 
force (mapa-nasyunal, re- 
hiyunal, probinsyal o lokal 
man) nga nagtumong nga 
hunungon ang komunistang 
armadong  komplikto di- 
li makahatag og kalinaw sa 
napuno na sa kagubot nga 
isla sa Negros. Ang full-spec- 
trum military dominance gi- 
patuman na sa mga task 
force nga gilunsad. Pagra- 
behon lamang niini ang mga 
pagpatay sa mga gigutom 
ug wala'y yuta nga mag-uu- 
ma ug mamumuo sa uma- 

han nga nakigbisog para 
sa ilang katungod nga mu- 
tikad aron mabuhi, ug lakip 
na usab ang tanang Negro- 
sanon nga gihinganlan isip 
mga tigpaluyo sa rebolusyo- 
naryong kalihukan. Kini mas 
makapagrabe sa mala-de- 
monyong Sauron-style nga 
mga pagpatay sa mga ino- 
senteng Negrosanon sa ka- 
mut sa mga uhaw sa dugo 
ug kriminal nga AFP ug PNP. 
Kini kinahanglang makita ug 
masabtan sa mga mata- 
rung nga mga opisyal sa lo- 
kal nga panggamhanan nga 
gihulga sa militar ug kapuli- 
san. 

Sila BGen. Vinoya, BGen. 
Arevalo, Col. Baluyan ug ang 
PNP ang pinakama-ayong 
tig-agni sa katawhan pa- 
ra sa makatarunganon nga 
kawsa sa CPP/NPA! Tungod 
sa ilang wala'y gamit, ha- 
mubo nga panlantaw, reak- 
syunaryo ug kontra-rebolu- 
syonaryong grandioso nga 
iskema ug ang ilang ham- 
bog nga pagpakita og ga- 
hum ug superyoridad militar, 
daghang mga biktima sa 
inhustisya gikan sa pagpa- 
matay ug dungan-dungan 
nga pag-aresto panahon sa 
Sauron nga nidangop sa NPA 
sa ilang pagpangita sa hus- 
tisya ug mainitong nipaluyo 
ug hnisalmot sa nagsulong 


nga gubat sa katawhan sa 
NPA ug katawhan nga gipa- 
nguluhan sa CPP. 

Among pahimangpno kanila 
BGen. Vinoya, BGen. Areva- 
lo, Col. Baluyan ug sa kinati- 
buk-ang puwersa sa AFP ug 
PNP: ang CPP-NPA ug ang 
NDFP sa isla sa Negros wa- 
la mahulga sa inyong gi- 
panghambog nga gubat. 
Ang Oplan Kapanatagan sa 
AFP/PNP,”” whole-of-nation 
approach pinaagi sa Task 
Force to End Local Commu- 
nist Armed Conflict nga nag- 
patuman og full-spectrum 
dominance magmugna la- 
mang og dugang pagdanak 
sa dugo sa mga linupigan 
ug gihimuslang Negrosanon. 
Samtang wala'y hunong nga 
nag-agas ang dugo sa mga 
nakiglimbasug nga mga 
mag-uuma ug mamumuo 
sa umahan sukad pa niad- 
tong daw demonyo nga ma- 
saker sa Sagay ug extrahu- 
disyal nga mga pagpatay 
ug sa nagpadayon nga daw 
satanas nga serye sa dinag- 
han nga pagpatay, abun- 
dang mo-baha ang dugo 
nga molumos sa mga man- 
lulupig, mapahimuslanon, ug 
tuman ka kontra-mag-uu- 
ma, kontra-mamumuo sa 
umahan ug kontra-kataw- 
hang nagharing hut-ong sa 
Isla. 


Among sinsero nga pangu- 
tana sa mga Negrosanon: sa 
inyong kasing-kasing, nag- 
tuo ba gyud kamo nga ang 
Oplan Kapanatagan ug ang 
National Task Force to End 
Local Communist. Armed 
Conflict ni Duterte sa Isla 
makasulbad sa ugat sa ar- 
madong komplikto? 

Motuo ba kamo nga ang 
localized peace talks nga 
nagduso sa pagsurender sa 
mga pwersa sa CPP-NPA ug 
NDFP sa Negros makapa- 
tuman og epektibong solu- 
syon? 

Nasayod kami nga aduna 
kamo'y maalamon nga tu- 
bag. Apan para sa kadtong 
mga dili segurado, tan-awa 
pagbalik ang kasaysayan sa 
pakigbisog sa Negros. 

Barug, mga  Negrosa- 
non! Duyugi ang mga awit 
sa atong mga bayani, mga 
maisug nga manggugubat 
sa kagawasan ug militan- 
teng katawhan nga naglun- 
sad og pakigbisog sa Negros! 
Atong kolektibong isulong 
ang maki-angayong gubat 
sa katawhan aron makab-ot 
ang tinuod nga demokrasya, 
nasudnong  kalingkawasan 
ug usa ka maki-angayon, ti- 
nuod ug malahutayon nga 
kalinaw sa isla sa Negros ug 
sa tibuok nasud! 


Kinasingkasing nga nag-alagad sa katawhan, 

